**Լի Գրիներ Փեյս** (անգլ.՝ Lee Grinner Pace, մարտի 25, 1979(1979-03-25), Chickasha, Օկլահոմա, ԱՄՆ), ամերիկացի դերասան։ «Ոսկե գլոբուս» և «Էմմի» մրցանակների դափնեկիր, որն առավել հայտնի է «Ցպահանջ մեռյալներ» (2007-2009) և «Կանգնիր և այրվիր» (2014-2017) սերիալներում կատարած գլխավոր դերերով, ինչպես նաև «Հոբիթ» եռագրությունում Թրանդուիլի և «Marvel-ի կինեմատոգրաֆիական տիեզերք»-ում՝ Ռոնան Մեղադրողի դերերով։

Վաղ տարիներ
-----------

Փեյսը ծնվել է Օկլահոմա նահանգում՝ Չիկաշում՝ դպրոցական ուսուցչուհի Շարլոտա Փեյսի (Կլոքլերի) և ինժեներ Ջեյմս Ռոյա Փեյսի ընտանիքում։ Մանկության տարիներին մի քանի տարի անցկացրել է Սաուդյան Արաբիայում, որտեղ նրա հայրն աշխատել է նավթահանող ընկերությունում, հետո ընտանիքը տեղափոխվել է Հյուստոն (Տեխասի նահանգ)։ Այստեղ Փեյսը ժամանակավորապես թողել է դպրոցը, որպեսզի մասնակցի Էլլի հյուստոնյան թատրոնի բեմադրություններին («Սարդոստայն» *(The Spider’s Web)* և «Հույները» *(The Greeks)*): Հետո՝ 1997 թվականին, ավարտել է Ջուլիարդի դրամայի դպրոցը, որտեղ մասնակցել է մի քանի պիեսների բեմադրությունների՝ «Ռոմեո և Ջուլիետ» (Ռոմեո), «Ռիչարդ 3-րդ» (գլխավոր) և «Հուլիոս Կեսար» (Կասիա)։ Ջուլիարդի դպրոցում տարբեր ժամանակներում սովորել են այնպիսի նշանավոր մարդիկ, ինչպիսիք են Ռոբին Ուիլյամսը, Քևին Սփեյսին, Օսկար Այզեկը, Ջեսիկա Չեսթեյնը, Վիլյամ Հերթը, Վել Քիլմերը, Էլիզաբեթ Մակգովերնը, Ուես Բենտլին և ուրիշներ։ Դպրոցում Փեյսը Էնթոնի Մաքիի և Թրեյսի Թոմսի համադասարանցին էր։ *Klein High School*-ի (որն ավարտել է Լի Փեյսը) շրջանավարտների շարքում են նաև երգիչ Լայլ Լովետը, դերասանուհիներ Շերի Սթրինգֆիլդը և Լին Քոլինզը, դերասան Մեթ Բոմերը և օլիմպիադայի չեմպիոնուհի Լորա Ուիլքինսոնը։

Կարիերա
-------

### Թատրոն

Ջուլիարդի դպրոցը բակալավրի աստիճանով ավարտելով՝ Լի Փեյսը սկսել է մասնակցել արտաբրոդվեյական թատրոնների բեմադրություններին՝ ներառյալ Կիթ Բունինի պիեսի հիման վրա բեմադրված «Հոլստ Կրեդո»-ն և «Չորրորդ քույր»-ը։ Քրեյգ Լուկասի պիեսի հիման վրա բեմադրած «Փոքր ողբերգություն» բեմականացումում դերի համար «Լավագույն դերասան» կատեգորիայում առաջադրվել է Լյուսիլ Լորտելի անվան մրցանակի։ 2006 թվականին Փեյսը մասնակցել է ըստ Փիթեր Մորիսի պիեսի «Guardians» բեմադրությունում, որը բերել է նրան նույն կատեգորիայում Լյուսիլ Լորտելի անվան մրցանակի երկրորդ անվանակարգը։

Լի Փեյսի առաջնաելույթը կայացել է Բրոդվեյում 2011 թվականի ապրիլի 19-ին՝ «Սովորական սիրտ» բեմականացման նախադիտման ժամանակ։ Ապրիլի 27-ին Նյու Յորքի *Golden Theatre*-ում կայացել է պաշտոնական պրեմիերան։ Ընդհանուր առմամբ խաղացել է «Սովորական սիրտ»-ի 96 ներկայացումում. դերասանի վերջին ելույթը եղել է 2011 թվականի հուլիսի 10-ին։ Այս ամբողջ ժամանակում Լի Փեյսը կատարել է Բրյուս Նիլսի դերը։

Փեյսը որպես դերասան ընտրվել է ըստ Լուիս Նորի պիեսի «Ոսկե դար» բեմադրությունում կոմպոզիտոր Վինչենցո Բելլինիի դերի համար։ Ներկայացման ցուցադրության նախադիտումը մեկնարկվել է 2012 թվականի նոյեմբերի 15-ին։ Դրամատուրգ Թերենս Մակնոլիի պիեսի հիման վրա բեմականացված «Ոսկե դար»-ի պաշտոնական մեկնարկը կայացել է 2012 թվականի դեկտեմբերի 4-ին *Manhattan Theatre Club*-ում։ Սկզբում ցուցադրության նախադիտումը ծրագրով պետք է լիներ նոյեմբերի 13-ին, բայց երկու ցուցադրությունները Սենդիի փոթորկի պատճառով չեղարկվել են։

«Հրեշտակներն Ամերիկայում» բրոդվեյական ներկայացմում կատարել է Ջո Փիթի դերը։ Ցուցադրության նախադիտումը սկսվել է 2018 թվականի փետրվարի 23-ին Նիլ Սայմոնի թատրոնում։ Պաշտոնապես շոուն բացվել է 2018 թվականի մարտի 25-ին։

### Կինո և հեռուստատեսություն

2003 թվականին Փեյսն առաջին անգամ ճանաչում է ստացել «Զինվորի ընկերուհին» ֆիլմում խաղացած Կալպերնի Ադամսի դերի շնորհիվ, որի սյուժեն հիմնված է տրանսգենդեր կնոջ և զինվոր Բերի Ուինչելի իրական պատմության վրա։ Ֆիլմում մասնակցելու համար Փեյսը ստացել է «Գոտեմ» մրցանակ և առաջադրվել է մի քանի մրցանակների, այդ թվում՝ «Ոսկե գլոբուս»-ի։

2006 թվականին Թոբի Ջոնսի, Դենիել Քրեյգի և Սանդրա Բուլոք խմբի հետ Փեյսը խաղացել է «Հիմար փառք» ֆիլմում։ Նույն թվականին նրան կարելի էր տեսնել Ռոբերտ դե Նիրոյի «Սահմանից դուրս» և «Կեղծ գայթակղություն» պատկերներում։ 2008 թվականին «Օրիորդ Պետիգրյուն ապրում է օրով» ռոմանտիկ կատակերգությունում Փեյսը Էմի Ադամսի և Ֆրենսիս ՄակԴորմանդի հետ կատարել է էպիզոդիկ դեր։ «Ցպահանջ մեռյալներ» (2007-2009) սերիալում մասնակցության համար Փեյսը առաջադրվել է «Էմմի» և «Ոսկե գլոբուս» մրցանակների։ 2009 թվականին Լի Փեյսը Քոլին Ֆերթի, Ջուլիան Մուրի և Մեթյու Գուդի հետ միասին խաղացել է «Միայնակ տղամարդ» ռոմանտիկ դրամայում։ 2010 թվականին դերասանին կարելի էր տեսնել «Մի անգամ Հռոմում» և «Մարմադյուք» կատակերգություններում։

2012 թվականին Լի Փեյսը Փիթեր Ջեքսոնի «Հոբիթ։ Անսպասելի ճանապարհորդություն» կինոեռագրության առաջին մասում կատարել է Չար անտառի անտառային էլֆերի թագավոր Թրանդուիլի դերը։ Հետո խաղացել է «Հոբիթ։ Սմոգի պարապուտը» և «Հոբիթ։ Հինգ զորքերի ճակատամարտը» վերմագրերով շարունակություններում։ 2012 թվականին Փեյսը խաղացել է «Մթնշաղ. Լուսաբաց՝ Մաս 2» ֆիլմում, Սթեֆան Մայերի «Լուսաբաց» վեպի էկրանավորման երկրորդ մասում, ինչպես նաև՝ Սթիվեն Սփիլբերգի և Դանիել Դեյ-Լուիսի հետ «Լինքոլն» կենսագրական դրամայի գլխավոր դերում։ 2014 թվականին, բացի հոբիթների մասին եռագրության եզրափակից մասից, Փեյսին կարելի էր տեսնել Marvel-ի «Գալակտիկայի պահապանները» ֆանտաստիկ արկածային ֆիլմի Ռոնան Մեղադրողի դերում։ «Կանգնիր և այրիր» (2014-2017) հեռուստասերիալում դերի համար Փեյսը ստացել է «Ուղեկից» մրցանակի անվանակարգ, որը շնորհել է Միջազգային ակադեմիայի մամուլը։

2019 թվականին Լի Փեյսը խաղացել է «Կապիտան Մարվել» և «Միլիոնանոց մեքենա» ֆիլմերում։ Հետագայում դերասանը կատարել է Ջոն Դելորեանի՝ *DMC-12* ժամանակի մեքենա ստեղծողի դերը, որը «Հետ դեպի ապագա» կինոֆրանշիզի թողարկումից հետո դարձել է պաշտամունքային։

Լի Փեյսն երեք դերասաններից մեկն է, որոնք խաղացել են հինգ ֆիլմերում անընդմեջ և որոնցից յուրաքանչյուրը 100 մլն դոլար է վաստակել ամերիկյան վարձույթում։ Մյուս երկու դերասանները Ուիլ Սմիթն ու Ռոբերտ Դաունի կրտսերն են։

Անձնական կյանք
--------------

2012 թվականի հարցազրույցի ժամանակ Իեն Մակկելլենը, որը Փեյսի հետ աշխատել է «Հոբիթ» ֆիլմի վրա, նրան անվանել է գեյ։ Մակկելլենի «աութինգ»-ը մամուլը նկարագրել է որպես սխալմունք և պատահականություն, քանի որ Փեյսն այդ պահին չի կատարել քամինգ աութ։ 2018 թվականի փետրվարին Փեյսն ասել է, որ հարաբերություններ է ունեցել ինչպես տղամարդկանց, այնպես էլ կանաց հետ, սակայն ինքն իր վրա որևէ պիտակ չի կախում։ Նույն թվականի հունիսին նա դուրս եկավ որպես քուեր։։

Աշխատանքներ
-----------

### Կինո

| Տարի | Անվանում | Բնօրինակ անվանում | Դեր | Ծանոթագրություն |
| --- | --- | --- | --- | --- |
| 2005 | Սպիտակ կոմսուհի | *White Countess* | Քրեյն |  |
| 2006 | Հիմար փառք | *Infamous* | Ռիչարդ Հիկոք |  |
| Սահմանից դուրս | *The Fall* | Ռոյ Ուոլքեր /«Սև ավազակ» |  |
| Կեղծ գայթակղություն | *Good Shepherd* | Ռիչարդ Հեյս |  |
| 2007 | Բևեռային մարդ | *Polarbearman* | Չկա տվյալ | Կարճամետրաժ ֆիլմ |
| 2008 | Օրիորդ Պետիգրյուն ապրում է օրով | *Miss Pettigrew Lives For A Day* | Մայքլ Պարդյու |  |
| 2009 | Միայնակ տղամարդ | *A Single Man* | Գրանտ |  |
| Կեղծաթուղթ | *Possession* | Ռոման |  |
| 2010 | Մի անգամ Հռոմում | *When In Rome* | Բրեդի Սաքս |  |
| Մարմադյուք | *Marmaduke* | Ֆիլ Ուինսլոու |  |
| Արարողություն | *Ceremony* | Ուիթ Կուտել |  |
| 2011 | Թակարդ | *The Resident* | Ջեք |  |
| 30 հարված | *30 Beats* | Մեթ |  |
| 2012 | Մթնշաղ. Լուսաբաց՝ Մաս 2 | *Twilight Saga: Breaking Dawn, Part 2* | Գարեթ |  |
| Լինքոլն | *Lincoln* | Ֆերնանդո Վուդ |  |
| Հոբիթ։ Անսպասելի ճանապարհորդություն | *The Hobbit: An Unexpected Journey* | Թրանդուիլ |  |
| 2013 | Հոբիթ։ Սմոգի պարապուտը | *The Hobbit: The Desolation Of Smaug* |  |
| 2014 | Գալակտիկայի պահապանները | *Guardians Of The Galaxy* | Ռոնան Մեղադրող |  |
| Հոբիթ։ Հինգ զորքերի ճակատամարտը | *The Hobbit: The Battle of the Five Armies* | Թրանդուիլ |  |
| 2015 | Ծրագիր | *The Program* | Բիլ Սթեյփլթոն |  |
| 2017 | Մնա ինձ հետ | *The Keeping Hours* | Մարկ |  |
| Հենրիի գիրքը | *The Book of Henry* | բժիշկ Դևիդ Դենիելս |  |
| Ապստամբություն | *Revolt* | Բո |  |
| 2018 | Երեկույթը միայն սկսվում է | *The Party’s Just Beginning* | Դեյլ |  |
| 2019 | Կապիտան Մարվել | *Captain Marvel* | Ռոնան Մեղադրող |  |
| 2019 | Միլիոնանոց մեքենա | *Driven* | Ջոն Դելորեան |  |

### Հեռուստատեսություն

| Տարի | Անվանում | Բնօրինակ անվանում | Դեր | Ծանոթագրություն |
| --- | --- | --- | --- | --- |
| 1999 | Օրենք և կարգ։ Հատուկ ստորաբաժանում | *Law & Order: Special Victims Unit* | Բենջիամին Թակեր | «Guilt» էպիզոդ |
| 2003 | Զինվորի ընկերուհին | *Soldier’s Girl* | Կալպերնիյա Ադամս | Հեռուստատեսային ֆիլմ |
| 2007-2009 | Ցպահանջ մեռյալներ | *Pushing Daisies* | Նեդ Նիկերսոն | մշտական դեր 22 էպիզոդում |
| 2014-2017 | Կանգնիր և այրվիր | *Halt and Catch Fire* | Ջո Մաքմիլան | մշտական դեր 40 էպիզոդում |
| 2015 | Մինդիի նախագիծը | *The Mindy Project* | Ալեքս | «San Francisco Bae» էպիզոդ |

### Թատրոն

* Հոլստ Կրեդո (2001) - *Ուինսթոն*
* Չորրորդ քույր (2002) - Կոստյա, Լյոնա
* Փոքր ողբերգություն (2004) - Հակիա
* Guardians (2006) - *English Boy*
* «24 Hour Plays» բոլորապտույտ (2010) - «The Bitch Downstairs» ներկայացում
* Սովորական սիրտ (2011) - Բրյուս Նայլզ
* Ոսկե դար (2012) - Վինչենցո Բելինի
* Հրեշտակներն Ամերիկայում (2018), Նյու Յորք, Բրոդվեյ - Ջո Փիթ

Մրցանակներ և անվանակարգեր
-------------------------

| Տարի | Մրցանակներ | Կատեգորիա | Աշխատանք | Արդյունք |
| --- | --- | --- | --- | --- |
| 2003 | «Գոտեմ» մրցանակ | դերասանական պոռթկում | Զինվորի ընկերուհին | Հաղթանակ |
| 2004 | Լյուսիլ Լորտելի անվան մրցանակ | Լավագույն տղամարդկային դեր | Փոքր ողբերգություն | Առաջադրված
 |
| «Obie» մրցանակ | Լավագույն կատարում | Հաղթանակ |
| «Ոսկե գլոբուս» մրցանակ | երկրորդ պլանի լավագույն տղամարդկային դեր մինի սերիալում, հեռուստասերիալում կամ հեռուստաֆիլմում | Զինվորի ընկերուհին | Առաջադրված
 |
| «Ուղեկից» մրցանակ | Լավագույն տղամարդկային դեր մինի սերիալում կամ հեռուստաֆիլմում | Առաջադրված
 |
| «Անկախ ոգի» մրցանակ | Լավագույն տղամարդկային դեր | Առաջադրված
 |
| 2007 | «Արծաթե արջ» | Կինոյի զարգացման գործում ծանրակշիռ գեղարվեստական ավանդ (մնացած դերասանական կազմի հետ համատեղ | Կեղծ գայթակղություն | Հաղթանակ |
| «Ուղեկից» մրցանակ | Լավագույն տղամարդկային դեր կատակերգությունում կամ մյուզիքլում | Ցպահանջ մեռյալներ | Առաջադրված
 |
| Լյուսիլ Լորտելի անվան մրցանակ | Լավագույն տղամարդկային դեր | Պաշտպաններ | Առաջադրված
 |
| 2008 | «Ուղեկից» մրցանակ | Հեռուստասերիալում, կատակերգությունում կամ մյուզիքլում լավագույն տղամարդկային դեր | Ցպահանջ մեռյալներ | Առաջադրված
 |
| «Ոսկե գլոբուս» մրցանակ | Հեռուստասերիալում, կատակերգությունում կամ մյուզիքլում լավագույն տղամարդկային դեր | Առաջադրված
 |
| Պրայմ թայմ «Էմմի» մրցանակ | Լավագույն դերասան կատակերգական սերիալում | Առաջադրված
 |
| «Սատուրն» մրցանակ | Հեռուստատեսության լավագույն դերասան | Առաջադրված
 |
| 2014 | «Ուղեկից» մրցանակ | Լավագույն տղամարդկային դեր հեռուստասերիալում կամ դրամայում | Կանգնիր և այրիր | Առաջադրված
 |
| Ֆինիքսի կինոքննադատների միություն | Լավագույն դերասանական անսամբլ | Գալակտիկայի պահապանները | Առաջադրված
 |
| Նևադայի կինոքննադատների միություն | Լավագույն դերասանական անսամբլ | Առաջադրված
 |
| 2015 | Դետրոյթի կինոքննադատների միություն | Լավագույն դերասանական անսամբլ | Առաջադրված
 |

Ծանոթագրություններ
------------------

1. 1 2  Internet Broadway Database — 2000.
2. ↑  Golden Age Will Star Lee Pace, Bebe Neuwirth, Lorenzo Pisoni, Richard Easton, Eddie Kaye Thomas, Will Rogers and More
3. ↑  GOLDEN AGE Delays Previews Until 11/15 Due to Hurricane Sandy
4. ↑  Breaking News: Lee Pace Joins ANGELS IN AMERICA on Broadway
5. ↑  «Lee Pace Biography». Արխիվացված օրիգինալից 2012 թ․ հոկտեմբերի 26-ին. Վերցված է 2012 թ․ հոկտեմբերի 13-ին.
6. ↑  Tharrett, Matthew (2014 թ․ հունվարի 4). «Did Ian McKellen Accidentally Out A Fellow "Hobbit" Actor?». *Queerty*.
7. ↑  Moylan, Brian. «'Angels In America' Star Lee Pace on the Urgency of the Broadway Revival and the Importance of Gay Actors Playing Gay Roles». *W Magazine* (անգլերեն).
8. ↑  Schneier, Matthew (4 июня 2018). «Lee Pace Came Out Seven Times a Week. Then He Came Out for Real». *The New York Times* (անգլերեն). Վերցված է 8 июня 2016-ին.

Արտաքին հղումներ
----------------

* Ли Пейс (անգլ.) *Internet Movie Database* կայքում
* Lee Pace, Interview at Sci-fi-online.com(անգլ.)
* «Sicilian Prelude to a Stage Actor's Work» (անգլերեն). The New York Times. Արխիվացված օրիգինալից 2013 թ․ հունվարի 21-ին. Վերցված է 2013 թ․ հունվարի 7-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Լի Փեյս» հոդվածին։ |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Sina Weibo · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Internet Broadway Database · Internet Movie Database · ԿինոՊոիսկ · Rotten Tomatoes |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 9065815 · BNE: XX4802905 · BNF: 16157807h · GND: 135513278 · ISNI: 0000000115674428 · LCCN: n2007087151 · NKC: xx0182058 · NTA: 321336518 · NUKAT: n2017032546 · SUDOC: 167253921 · VIAF: 38833476 · WorldCat VIAF: 38833476 |

 |

 |